Mayi sám wɔ́ wámā ábə Yúda ai á bǒd yā Yērúzalɛm bə́sə, mayi vaa məbuga mə́ Baal mə́sə̄ vóm tē, tɔ dzwé bə́síé bóé, mayi dɔ́ dzâ. 5Ebá bákə və́ bikokomǎ yā yób ólugú á miǹdǐl á yōb, ébá bálúi Ǹtondôbə miǹló dzam dá bə́ kana sɔŋ á dzwé Mélek, 6ébá bálúm Ńtondôbə mvús, a bádzə̄ŋ kig Ǹtondôbə, á bābīsī kig nyé. 7Tɔbán bivól á mís mə́ Ńtondôbə Zambá, amú amǒs Ńtondôbə ó ńtɔa yǎ babi. Ǹtondôbə ǎ man ya komozan mətúnuŋa, ǎ man yǎ fúbū bə̄yə́ŋ bóe. 8Ńdɔ̄ hḿ, ámǒs mə́túnuŋa mə́ Ńtondôbə, mayi ndə́gələ̌ bə̄síé míńkúkúmá ai bɔ́n míńkúkúmá, ai ébá bə́sə̄ bábɔ́d mīmbɔ́d bə́yə́ŋ. 9Mayi ndə́gələ ébá bə́sə̄ bábɛ̄d á zitə́b ḿból bádzālī ndá ǹtí wābán ai é byə́m bánɔŋ á mətóm ai á mədugán. 10Amǒs tē, ma Ǹtondôbə makɔ́bɔ, bâyi wóg bīkígá bí sɔ̂ á Ḿbɛ̄ Kɔ̌s, ǹtad á Ḿkpāmáŋ Tísɔn, mod kínda á miǹkǒl á yób; 11yónán, mína bətɔbɔ̌ yā tísɔn yǎ ḿbīgílí, amú bod bə́ mákíd bə́sə̄ yā Kanaan bə́ man yǎ wū, bəvəg bə́ mɔní bə́ man yǎ vaaban. 12Abǒg te mǎyi vǔn Yērúzalɛm ai alamba, mayi kə́ yén é bod bə́ tɔ̄á âtə̌g dábán á yōb, bə́ kɔ́bɔ́gɔ á ńnə̄m étēde nâ: Ǹtondôbə á sə́ kig dzam bɔ́ dzóm tɔ abé, tɔ m̀bəŋ.